初入西州境述懷
作者：陸游
朝代：宋

paragraphs: 我無飛仙術，御氣周八極。
寸步常依人，艱哉萬里役。
自行劍關南，大道平如席。
日高徐駕車，薄暮亦兩驛。
及兹山愈遠，原野若加闢。
茂樹冬不凋，寒花晚猶拆。
昔我卜遠遊，至蜀龜輒食。
弛裝有定處，嗚呼豈人力。
頗傳岷山下，清淑無癘疫。
士風尚豪舉，意氣喜遠客。
薪米家可求，借書亦易得。
思吳雖不忘，所願少休息。
吾聞右達人，雅志在山澤。
豈無及物心，但恨俗褊迫。
攬德雖成留，引去常勇決。
駭機滿人間，著脚無上策。